OpenLLM-France/wikimedia huggingface dataset:
# Pot de Dorchester

El pot de Dorchester és un gerro o vas de zinc i plata extret d'una roca sòlida a Dorchester (Massachusetts) el 1851. La troballa va ser publicada al Scientific American de juny de 1851. L'objecte es va extreure d'una roca conglomerada (un tipus de roca sedimentària) trobada a 15 peus per sota de la superfície de Meeting House Hill, a Dorchester. El recipient, de forma acampanada, tenia motius florals incrustats en plata.

## Vegeu també

* Objectes "fora de lloc"

## Referències

* ↑ Anonymous, 1852, A Relic of a By-Gone Age. Scientific American. v. 7, no. 38, p. 298 (June 5, 1852)
* ↑ (volum 7, pp. 298-299)
* ↑ Thompson, M.D., A.M. Grunow, and J. Ramezum, 2007, Late Neoproterozoic paleogeography of the Southeastern New England Avalon Zone: Insights from U-Pb geochronology and paleomagnetism. Geological Society of America Bulletin. 119(5/6):681-696.
* ↑ Rehmer, J., 1981, Squantum tilloid Member of the Roxbury Conglomerate of Boston, Massachusetts. in M.J. Hambrey and W.B. Harland, eds, pp. 756-759, Earth’s Pre-Pleistocene Glacial Record. Cambridge University Press, Cambridge, United Kingdom.

## Enllaços externs

* El vas de Dorchester Arxivat 2009-09-28 a Wayback Machine.
# Spur

Spur és una població dels Estats Units a l'estat de Texas. Segons el cens del 2000 tenia 1.088 habitants.

## Demografia

Segons el cens del 2000, Spur tenia 1.088 habitants, 472 habitatges, i 288 famílies. La densitat de població era de 259,3 habitants per km².
Dels 472 habitatges en un 22,5% hi vivien nens de menys de 18 anys, en un 47,5% hi vivien parelles casades, en un 10,6% dones solteres, i en un 38,8% no eren unitats familiars. En el 37,1% dels habitatges hi vivien persones soles el 20,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,89.
Per edats la població es repartia de la següent manera: un 22,9% tenia menys de 18 anys, un 6,1% entre 18 i 24, un 22,3% entre 25 i 44, un 23,4% de 45 a 60 i un 25,3% 65 anys o més.
L'edat mediana era de 44 anys. Per cada 100 dones de 18 o més anys hi havia 82 homes.
La renda mediana per habitatge era de 24.286 $ i la renda mediana per família de 32.772 $. Els homes tenien una renda mediana de 25.972 $ mentre que les dones 18.631 $. La renda per capita de la població era de 14.601 $. Aproximadament el 16,2% de les famílies i el 19,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spur». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 12 agost 2010].
* ↑ «Geographic Comparison Table- Spur». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Teosofia

La teosofia (en grec, theosophia: theos, diví, i sophia, saviesa, 'ciència sagrada', 'saviesa divina') és el nom donat a una sèrie de corrents filosòfico-religiosos, històricament desvinculats entre si, que tenen en comú la voluntat de convertir la religió en una ciència, és a dir, que mesclen l'estudi paracientífic de la religió amb l'assumpció de la mentalitat religiosa, sovint amb concomitàncies mistèrico-místiques i/o ocultistes.
La primera tendència anomenada teosofia fou la doctrina esotèrica creada pels filòsofs d'Alexandria La paraula com a tal apareix al segle iii de l'era cristiana; l'utilitzen Ammoni Saccas i els seus deixebles, que van crear el sistema teosòfic eclèctic.
També hom coneix com a teosofia certes doctrines del Renaixement (filosofia natural de Paracels i mística de Jakob Böhme) i del Romanticisme (Franz Xaver von Baader i el darrer Schelling), segons les quals el coneixement de Déu i de les forces espirituals que són ocultes al món seria accessible independentment de la revelació, la qual cosa comporta un cert panteisme místico-naturalista o místico-racionalista.
En la filosofia d'Antonio Rosmini-Serbati (1797–1855, capellà catòlic i filòsof), 'teosofia' és la denominació equivalent de la teoria general de l'ésser, emprada com a títol de la seva obra pòstuma del 1859.
Modernament, però, el terme s'associa sobretot amb la doctrina elaborada per Helena Blavatsky. El 1875, amb Henry Steel Olcott i William Quan Judge, Blavatsky va crear la Societat Teosòfica, una organització espiritualista propera a altres moviments iniciàtics de la mateixa mena, com la francmaçoneria, els Rosa-Creu o el martinisme, amb els quals ha mantingut una estreta relació fins avui. La moderna teosofia recupera el principi teosòfic antic. Basada en un sincretisme que parteix de les tradicions de l'hinduisme i del budisme, els teòsofs afirmen que el seu fonament és un "cos de veritat" comú a totes les religions: la Tradició Primordial. La teosofia, diuen, és una recreació moderna del Sanatana Dharma, "la Veritat Eterna", com a religió en si mateixa. En aquest sentit concret, la teosofia forma part destacada de l'anomenat esoterisme occidental. En el canvi de segle la teosofia de Blavatsky fou molt influent en certs medis intel·lectuals i artístics.

## Vegeu també

* Florence Fuller

## Referències

* ↑ Goodrick-Clarke, 2008, p. 16.
* ↑ «Teosofia». Gran Enciclopèdia Catalana. Barcelona: Grup Enciclopèdia Catalana.
* ↑ «Teosofia». Gran Enciclopèdia Catalana. Barcelona: Grup Enciclopèdia Catalana.
* ↑ «Teosofia». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Goodrick-Clarke, Nicholas. The Western Esoteric Traditions. Nova York: Oxford University Press, 2008.
* Washington, Peter. El mandril de Madame Blavatsky: historia de la teosofía y del gurú occidental. Barcelona: Destino, 1995. (Oráculo manual; 2) ISBN 84-233-2589-X [Edició original: Madame Blavatsky's baboon. London: Martin Secker and Warburg Ltd., 1993]
# Hebban olla vogala

Hebban olla vogala és el començament d'un dels texts més antics que es coneix en neerlandès. Fou trobat el 1932 al marge d'un manuscrit llatí que provenia de l'abadia de Rochester (a Kent) si bé es guardava a Oxford. Es creu que fou escrit el segle xii, tot i que podria ser encara més antic.
El text complet és:
    Hebban olla vogala nestas hagunnan hinase ic andu thu. Wat unbidan we nu?
que es podria traduir al català com:
    Tots els ocells han començat els nius excepte jo i tu. Què esperem ara?
Compari's el text original amb la versió en neerlandès actual:
    Hebben alle vogels nesten begonnen, behalve ik en jij. Waarop wachten we nu?
Tradicionalment s'havia interpretat com a gargots fets per un monjo tot provant la ploma. Investigacions recents realitzades per Frits van Oostrum, de la Universitat d'Utrecht, aventuren però la possibilitat que tingui relació amb poesia femenina, més concretament d'origen morisc (de la península Ibèrica); no per la llengua sinó pel contingut. En tot cas, la seva antiguitat i precari estat de conservació en fan la lectura difícil, i no és clar que cada lletra transcrita sigui la correcta.
Una altra possible interpretació que en trenca la visió ortodoxa és la que sosté el professor belga Luc de Grauwe, segons la qual les frases no serien neerlandès sinó anglès antic. Cal recordar que l'anglès actual està fortament influït per les llengües romàniques, especialment el francès normand, i que patí una immensa simplificació gramatical, però que originàriament s'assemblava molt a una altra llengua germànica occidental, el frisó.

## Notes i referències

* ↑ Luc de Grauwe: "Zijn olla vogala Vlaams, of zit de Nederlandse filologie met een koekoeksei in (haar) nest(en)?" Tijdschrift voor Nederlandse Taal- en Letterkunde, 120 (2004): 44-56.

## Enllaços externs

* Notícia sobre el possible origen anglès del text (neerlandès)
# Rindinka

Rindinka - Рындинка (rus) - és un poble (un khútor) de l'óblast de Bélgorod, a Rússia. El 2010 tenia 4 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Ali ibn Tirad al-Zaynabi

Abu-l-Qàssim Alí ibn Tirad (o Tarrad) ibn Muhàmmad az-Zaynabí Xàraf-ad-Din (1069-1144) fou visir sota els califes abbàssides al-Mústarxid i al-Muqtafí.
El seu pare Tirad (o Tarrad) era d'ascendència abbàssida i aquest origen el va ajudar a ser nomenat el 1061 com a nakib dels xerifs haiximites. El 1098 el pare va morir i Ali va heretar el càrrec i el 1123 hi va ajuntar la nikaba dels alides. Per aquestes tasques va portar el lakab de Nizam al-Hadratayn. El càrrec de visir el va exercir sense portar oficialment el títol; la primera vegada el març/abril de 1129 i fins al 1132 quan el seu rival Anushirwan ibn Khalid el va substituir. El 1135 al-Ràixid va succeir al seu pare al-Mústarxid però abans d'un any fou deposat per una fatwa dels ulemes instigats principalment per al-Zaynabi al seu torn actuant com a agent seljúcida. El sultà Masud II ibn Muhammad va posar al tron abbàssida a al-Muqtafí i al-Zaynabi fou designat visir (1136); però aviat el califa i el visir es van barallar i aquest darrer va demanar protecció al sultà; tot i així fou destituït el 1139/1140. Uns mesos després es va reconciliar amb el califa i va poder tornar a Bagdad on va morir el 8 de març del 1144.

## Bibliografia

* Dominique Sourdel, Le vizarat abbaside, Damasc 1959.
# Pota anterior

Una pota anterior és un dels membres anteriors (braços anteriors, cames anteriors o similars) d'un vertebrat terrestre.
Les potes anteriors de tots els vertebrats són homòlogues, és a dir, evolucionaren a partir de les mateixes estructures. Per exemple, les aletes de les tortugues i els dofins, els braços dels éssers humans, les potes anteriors dels cavalls i les ales dels ratpenats i els ocells són homòlegs, malgrat les grans diferències que presenten.
Algunes funcions de les potes anteriors poden ser anàlogues si evolucionaren a partir de subestructures diferents, com és el cas de les aletes de les tortugues i els dofins i les ales dels ocells i els ratpenats.

## Referències

* ↑ «Image Gallery: Homo Sapiens. homology: homologies of the forelimb among vertebrates» (en anglès). Encyclopædia Britannica. [Consulta: 27 gener 2013].
* ↑ «Homologies and analogies» (en anglès).
# Sohag

Sohag és el nom dels següents llocs:
* Sohag (ciutat), ciutat d'Egipte, capital de la governació de Sohag
* Governació de Sohag, divisió administrativa d'Egipte
* Canal Superior de Sohag, canal de reg al Pakistan
* Canal Inferior de Sohag, canal de reg al Pakistan
# Capgrossos de la Comparsa Visca Picasso

Els Capgrossos de la Comparsa Visca Picasso són dos cabuts que formen part de la Comparsa Visca Picasso, integrada per diversos elements coneguts de la carrera artística del pintor Pablo Picasso. Els dos capgrossos són el del Bou del Guernica i el de Picasso, el portador del qual té les mans ocupades amb una paleta i un pinzell. També formen part de la comparsa dos gegantons, la Menina i l'Arlequí; una màscara que representa l'obra Els tres músics; i tres gegantons de motxilla: el Faune, la Dona de Boisgeloup i el Cavall del Guernica.
Tota la comparsa és fruit d'una reinvenció dels gegants, els capgrossos i el bestiari de la ciutat, amb un tipus de figura que representa un trencament amb els models habituals de la imatgeria festiva tradicional. Es va fer amb motiu del centenari del naixement de Pablo R. Picasso i s'estrenà a les festes de la Mercè de l'any 1981. L'artista Jordi Joan Guillén en va construir totes les peces per encàrrec de l'Ajuntament de Barcelona, en un procés de renovació dels elements festius de la ciutat.
Les figures es restauraren el 1997 perquè les estructures que les aguantaven dificultaven molt de carregar-les i de ballar-hi. Des de llavors, els membres més joves de l'Associació de Geganters de les Corts s'encarregaren de portar-les a tot arreu, tot i ser propietat de l'Institut de Cultura de Barcelona i de l'Ajuntament de Barcelona.
La Comparsa Visca Picasso va participar de manera activa a les festes de la Mercè, de Nou Barris i de les Corts durant molts anys, però ara ja en fa uns quants que no surt i només es pot veure a la Biblioteca de Nou Barris, on és exposada permanentment.

## Referències

* 1 2 3 4 «Capgrossos de la Comparsa Visca Picasso». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Welford Road Stadium

Welford Road Stadium és un estadi esportiu situat a Leicester (Anglaterra) dedicat principalment a la pràctica del rugbi. L'estadi, utilitzat pel club Leicester Tigers, és el camp de rugbi més gran d'Anglaterra, amb una capacitat de 17.498 places, per davant de l'Estadi Kingsholm, amb 16.500 seients.
# Pratz (Luxemburg)

Pratz (en luxemburguès: Proz; en alemany: Pratz) és una vila de la comuna de Préizerdaul, situada al districte de Diekirch del cantó de Redange. Està a uns 25 km de distància de la ciutat de Luxemburg.

## Referències

* ↑ «Pratz». [Consulta: 27 setembre 2015].
# Sleeping with the Light On

Sleeping with the Light On és una cançó per la banda de Pop rock britànica, Busted. Va ser gravada el 2002 per al seu àlbum Busted, i posteriorment lliurada com el seu quart senzill, l'Agost del 2003, quan va arribar al número #3 a la UK Singles Chart. Va ser la primera cançó que James Bourne i Matt Willis van escriure junts.

## Posició a les llistes

| Llista (2003) | Posició |
| Irish Singles Chart | 4 |
| UK Singles Chart | 3 |

## Llista de pistes
### CD 1

* "Sleeping with the Light On (Nova versió)"
* "Year Three School Said No (Busted Medley)"
* "Last Summer"
* "Enhanced Section/Vídeo"

### CD 2

* "Sleeping with the Light On (En directe)"
* "What I Go to School For (Cors de 40,000 fans de Busted)"
* "You Said No (En directe)"
* "Enhanced Section"

### Casset

* "Sleeping with the Light On (Nova versió)"
* "Year Three School Said No (Busted Medley)"
* "Year 3000 (Demo)"

## Referències

* ↑ Chart Stats
* ↑ Cave, Lucie. Busted Unofficial Annual 2004. London: Contender Books, 2003, p. 60. ISBN 1-84357-094-7.
# Capgrossos de la Colla del Drac del Poblenou

Els Capgrossos de la Colla del Drac del Poblenou són dos cabuts del barri barceloní del Poblenou que s'anomenen Jaume i Mercè. Ell representa un boter, professió molt coneguda a la Catalunya de final del XIX i principi del XX, especialment en aquest barri, on els magatzems de vi i licors tenien tanta importància. Ella figura una dona vestida amb roba de fer feina i carregada amb un cabàs, i vol recordar les treballadores que sempre han donat vida al barri.
Les figures foren cedides anònimament a la Colla del Drac l'any 2007 i són una de les moltes parelles que l'Agrupació Mútua va regalar a totes les capitals de comarca catalanes amb motiu del seu aniversari. Són obra del taller Sarandaca i van ser construïdes el 2001. Els membres de la Colla del Drac s'encarregaren d'adaptar-los a la idiosincràsia del barri i de la indumentària en tingué cura Mar Grañena.
Amb la incorporació de les noves figures, la colla va decidir de cercar-los una ocasió festiva del barri que poguessin protagonitzar, i des de llavors animen cada any la fira de les Festes de Maig. També participen, amb més figures de la colla, en cercaviles i trobades del barri i d'arreu de la ciutat, sempre duts pels portadors més joves de la Colla del Drac del Poblenou. Quan no surten es poden veure al Centre d'Imatgeria Festiva Can Saladrigas, on són exposats permanentment amb les altres figures del barri.

## Referències

* 1 2 3 «Capgrossos de la Colla del Drac del Poblenou». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# The Metallica Collection

The Metallica Collection és una caixa recopilatòria realitzada per la banda estatunidenca Metallica. Fou publicada el 14 d'abril de 2009 mitjançant iTunes Store, i posteriorment a través d'altres botigues de música digitals. La caixa inclou tots els àlbums d'estudi de la banda amb material extra realitzats entre els anys 1983 i 2008.

## Contingut

Àlbums incloses en la caixa amb les respectives cançons extres:
* Kill 'Em All (1983)
** «The Four Horsemen (Live)»
** «Whiplash (Live)»
* Ride the Lightning (1984)
** «For Whom the Bell Tolls (Live)»
** «Creeping Death (Live)»
* Master of Puppets (1986)
** «Battery (Live)»
** «The Thing That Should Not Be (Live)»
* ...And Justice for All (1988)
** «One (Live)»
** «...And Justice for All (Live)»
* Metallica (1991)
* Load (1996)
* Reload (1997)
* Garage Inc. (1998)
* S&M (1999)
* «I Disappear» (2000)
* St. Anger (2003)
* Some Kind of Monster (2004)
* Live from Live Earth (iTunes exclusive EP) (2007)
* Death Magnetic (2008)

### Llista de cançons de Live from Live Earth

Enregistrament del concert benèfic Live Earth de Londres, on Metallica va tocar el 7 de juliol de 2007.
* «Sad but True»
* «Nothing Else Matters»
* «Enter Sandman»

## Personal

* James Hetfield – cantant, guitarra rítmica
* Kirk Hammett – guitarra solista
* Cliff Burton – baix, veus addicionals
* Lars Ulrich – bateria, percussió
* Jason Newsted – baix, veus addicionals
* Robert Trujillo – baix

### Personal addicional

* Bob Rock – baix

## Enllaços externs

* Lloc web oficial de Metallica
# Henry Fuller

Henry E. Fuller (1902 - ?) va ser un ciclista britànic que va córrer durant el primer quart del segle xx. Va competir sempre com amateur i el seu èxit més important fou la medalla de bronze al Campionat del món de Velocitat de 1924, per darrere dels francesos Lucien Michard i Lucien Faucheux.
Va prendre part en els Jocs Olímpics, de París de 1924, en la prova de velocitat on arribà a les semifinals.

## Referències

* ↑ «Henry Fuller». sports-reference.com. Arxivat de l'original el 1 de febrer 2014. [Consulta: 4 febrer 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Rindino

Rindino (en rus: Рындино) és un poble de l'óblast de Kursk, a Rússia, que en el cens del 2010 tenia 66 habitants. Pertany al districte rural de Gorxétxnoie.

## Referències

* ↑ «Petrovka». GeoNames. [Consulta: 1r desembre 2018].
# Portus Itius

Portus Itius o Itius Portus va ser el lloc des del que Juli Cèsar va sortir en la seva segona expedició a Britànnia l'any 54 aC. Va ordenar a les seves forces que es reunissin a Portus Itius, que considerava el lloc més convenient per anar a Britànnia, ja que només distava 30.000 passus.
A la primera expedició el 55 aC va sortir del país dels mòrins, perquè el pas allí era el més curt, però no diu com es deia el lloc d'on va sortir. Probablement era el mateix lloc que va usar a l'expedició del 54 aC; alguns erudits ho discuteixen i diuen que cada vegada va sortir de llocs deferents, encara que el punt d'arribada va ser el mateix les dues vegades. Estrabó, quan parla de les dues expedicions de Cèsar només menciona un únic lloc de sortida, Itius Portus (τὁ Ἲτιον).
Portus Itius era probablement Wissant, a pocs quilòmetres, a l'est de Cap Grisnez. La identificació amb Gesoriacum (Boulogne-sur-Mer), punt de sortida habitual dels romans cap a Britànnia més endavant, en temps de Claudi, i que és també al país dels mòrins, és una de les alternatives proposades, en ser un lloc amb una ciutat fortificada, un bon port natural i un petit riu.
Cèsar parla també d'un Ulterior Portus o Portus Superior a uns 15 km al nord d'Itius, abans d'arribar a Calais, que probablement podria ser Sangatte.

## Referències

* ↑ Smith, William (ed.). «Itius Portus». Dictionary of Greek and Roman Geography (1854). [Consulta: 15 febrer 2021].
# Sleepy Hollow (Nova York)

Sleepy Hollow és una població dels Estats Units a l'estat de Nova York. Segons el cens del 2000 tenia 9.212 habitants.

## Demografia

Segons el cens del 2000, Sleepy Hollow tenia 9.212 habitants, 3.181 habitatges, i 2.239 famílies. La densitat de població era de 1.566,9 habitants per km².
Dels 3.181 habitatges en un 36% hi vivien nens de menys de 18 anys, en un 51,5% hi vivien parelles casades, en un 13,4% dones solteres, i en un 29,6% no eren unitats familiars. En el 23% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,37.
Per edats la població es repartia de la següent manera: un 25% tenia menys de 18 anys, un 8,9% entre 18 i 24, un 36,7% entre 25 i 44, un 18,9% de 45 a 60 i un 10,5% 65 anys o més.
L'edat mediana era de 34 anys. Per cada 100 dones de 18 o més anys hi havia 101,9 homes.
La renda mediana per habitatge era de 54.201 $ i la renda mediana per família de 63.889 $. Els homes tenien una renda mediana de 39.923 $ mentre que les dones 32.146 $. La renda per capita de la població era de 28.325 $. Entorn del 5,7% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sleepy Hollow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Sleepy Hollow». American Fact Finder. Oficina del Cens dels Estats Units, 12-01-2010.
# Tetlin

Tetlin és una concentració de població designada pel cens dels Estats Units a l'estat d'Alaska. Segons el cens del 2000 tenia 117 habitants.

## Demografia

Segons el cens del 2000, Tetlin tenia 117 habitants, 42 habitatges, i 25 famílies La densitat de població era de 0,6 habitants/km².
Dels 42 habitatges en un 26,2% hi vivien nens de menys de 18 anys, en un 19% hi vivien parelles casades, en un 23,8% dones solteres, i en un 38,1% no eren unitats familiars. En el 28,6% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,46.
Per edats la població es repartia de la següent manera: un 27,4% tenia menys de 18 anys, un 15,4% entre 18 i 24, un 29,1% entre 25 i 44, un 19,7% de 45 a 60 i un 8,5% 65 anys o més.
L'edat mediana era de 30 anys. Per cada 100 dones de 18 o més anys hi havia 203,6 homes.
La renda mediana per habitatge era de 12.250 $ i la renda mediana per família de 18.750 $. Els homes tenien una renda mediana de 0 $ mentre que les dones 0 $. La renda per capita de la població era de 7.372 $. Aproximadament el 40% de les famílies i el 48,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Tetlin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 16 juliol 2010].
* ↑ «Geographic Comparison Table- Tetlin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].